Lisbeth Vefall filmet et flere meter langt mystisk objekt i Seljordsvannet. Se video av det som kan være sjøormen Selma.

Helt siden 1750 har det blitt skrevet om den mystiske sjøormen i Seljordsvannet i Telemark.

Med jevne mellomrom har det dukket opp nye bilder av ormen, som etter hvert har fått navnet Selma.

Torsdag ettermiddag var familiene Vefall og Haga på tur ved vannet, og da fikk de plutselig øye på det de nå er overbeviste om at er Selma.

Se den oppsiktsvekkende videoen øverst i saken.

Overbeviste om at det var Selma

I oktober 2011 ble det åpnet et eget kunstnerisk utkikkstårn ved Seljordsvannet. Det var dette byggverket familien skulle vise fram til besøkende fra Sørlandet, da noe plutselig rørte seg i vannet.

lisbethvefall2 (Foto: Privat)

Vefall forteller at hennes mor så ormen allerede på 70-tallet, mens hun selv fikk se den for første gang i 1995.

– Jeg tør nesten ikke si at jeg har sett den, jeg blir bare gjort narr av, sier hun.

Hun var sammen med søsteren, svogeren og sine tre barn da det de mener er Selma, dukket opp.

– Vi er overbeviste. Det er ingen tvil. Vi er så gira hele gjengen, sier hun entusiastisk.

LES OGSÅ: Er dette Loch Ness-uhyret?

(artikkelen fortsetter under bildet)

selma (Foto: Privat)

Datteren filmet

Den mystiske filmen, som du kan se øverst i saken, ble filmet av 17 år gamle Lisbeth Vefall. Hun hadde med seg kamera for å filme familien på tur, men skjønte raskt at hun hadde gjort et skikkelig skup.

– Det er helt fantastisk. Jeg har lenge drømt om å filme sjøormen, sier hun til tv2.no og legger til:

– De jeg har vist fram videoen til synes det er veldig gøy, forteller hun.

Videoen til Lisbeth Vefall viser tydelig et langt objekt i vannet.

– Den er kjempelang. Vi telte 40–50 pukker på den, og jeg har aldri sett den så lang før. Den kan ha vokst på noen år, sier mor Gunvor Vefall.

Sjøormen i Seljordsvannet har ved flere anledninger blitt omtalt i internasjonal presse, blant annet på Discovery Channel og BBC.

LES OGSÅ: Mystisk sjøormskikkelse filmet av amatørfotograf

(artikkelen fortsetter under bildet)

SÅ ORMEN: Familien Karin og Ernst Haga med barnebarn, Susanne, Amalie og Celine Haga Gundersen. Familien Vefall, Halvor, Gunvor, Lisbeth, Ina Kathrine og Sandra Marita. (Foto: Privat)

– Tør ikke snakke om det

Plan- og næringssjef i Seljord kommune, Harriet Slaaen, er prosjektansvarlig for «Vatnet og sjøen», og har siden 2008 jobbet med å gjøre Seljord med attraktivt. Og da er Selma et naturlig høydepunkt.

– Vi har tatt utgangspunkt i historien, og det er observasjonen av sjøormen siden 1750. Vi har derfor laget et opplevelsesp

harriet (Foto: Dag Jenssen)

I tillegg til det nevnte utkikkstårnet, finnes det tre andre utkikksposter ved Seljordsvannet som ble bygget opp i 2009.

– Vi har telleapparat på tårnet, og siden påsken har det vært 15.000 besøkende så langt, forteller Slaaen.

SE OGSÅ: Mener å ha filmet sprell levende Sibir-mammut

Men ifølge Slaaen er det langt fra alle som vil fortelle om sine observasjoner av sjøormen.

– Det er dessverre ikke alle som tør å si at de har sett den. Det har vært observasjoner tidligere i år, men folk ikke har turt å stå fram, sier hun.

På nettsiden til prosjektet kan du lese om flere av vitneobservasjonene som er gjort ved Seljordsvannet.

LES OGSÅ: – Loch Ness-monsteret finnes uten tvil